Her er det nye Philips Hue kamera

I starten af august kom det frem, at Signify planlægger at udvide Philips Hue-funktionaliteten med et hjemmeovervågningssystem. Nu er de første reelle billeder af det nye Philips Hue kamera dukket op. De stammer fra “hestens egen mund”, idet de er gravet frem fra den seneste Android-udgave af Hue app’en.

Det er bloggeren Dave Zats, der har gravet billederne frem, og de er blevet viderebragt af mediet The Verge.

Ud over billederne af selve kameraet, indeholder app’en også billeder af de bevægelses- og kontaktsensorer, der også er rygtet på vej.

Klik for at forstørre.

Både det nye Philips Hue kamera og sensorerne forventes at blive officielt lanceret under IFA-messen i Berlin. Den starter 1. september.

Søstermærket WiZ, der også er ejet af Signify, fik hjemmeovervågningssystem for et par måneder siden. Hue-systemet vil angiveligt lægge sig op ad dette.

Her er det nye Philips Hue kamera